《朱镜堂招同诸君泛饮秦淮》
清代·王又曾

燕拂帘前柳，人移镜里天。水痕高到槛，雨气散如烟。

衫扇清残暑，笙歌贮别船。双鬟谁氏女，一曲想夫怜。

作者简介：浙江秀水人，字受铭，号谷原。乾隆十九年进士，授刑部主事。工诗，与同县钱载、朱沛然等号南郭五子。为诗力求不蹈袭前人，时称为秀水派。有《丁辛老屋集》。